ঘোষ মূর্ধন্য তাড়নজাতধ্বনি

মূর্ধন্য তাড়নজাতধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।

আইপিএতে [ɽ]
বাংলা লিপিতে ড়্। যেমন — ‘বড়’, ‘গাড়ি’, ‘ঘাড়’, ইত্যাদি।

এই ধ্বনিটি যদিও বাংলা ভাষায় শব্দের আদিতে বসে না বিশ্বের অনেক ভাষায় শব্দের যেকোনো স্থানে বসতে পারে।

বর্তমান বাংলা ভাষায় ‘ড়’ বর্ণের বিভিন্নভাবে উচ্চারণ করা হয়। জিহ্বার ডগাটি উল্টিয়ে মূর্ধার কাছে খুব দ্রুত বেগে স্পর্শ করে উচ্চারণ করলে এটি সঠিক মূর্ধন্যধ্বনি বলা হয়। বর্তমান ‘ড়’ ধ্বনিকে তালুদন্তমূলীয় ধ্বনি বলা যায়। কারণ এটি শক্ত তালুর পাশাপাশি এর আগের মাড়িতে একসঙ্গে ঘেঁষে উচ্চারিত হয়। বাংলাদেশের বেশিরভাগ আঞ্চলিক ভাষায় "ড়" ও "ঢ়" অক্ষরগুলো মূর্ধন্য তাড়নজাতধ্বনি রূপে উচ্চারিত হয় না বরং মূর্ধন্য অথবা দন্তমূলীয় অন্তঃস্থধ্বনি রূপে উচ্চারিত হয়। এসব অঞ্চলে "ড়", "ঢ়", আর "র"-এর উচ্চারণে কোনো পার্থক্য নেই।

বিষয়শ্রেণী:আন্তর্জাতিক ধ্বনিমূলক বর্ণমালা
বিষয়শ্রেণী:ধ্বনিবিজ্ঞান